I 2007 ble det bestemt at den daværende grusbanen skulle gjøres om til en kunstgressbane med undervarme. Det viste seg imidlertid da banen skulle tas i bruk at byggearbeidene var slett utført, slik at banen ikke kunne godkjennes. Det var uenighet mellom byggherren, firmaet som hadde gjort grunnarbeidet og kunstgressleverandøren om hvem som hadde skylda, og saken ble tatt til retten. I 2009 ble det inngått forlik, og de tre firmaene ansvarlige for byggingen tok på seg å utbedre feilene uten omkostninger for kommunen eller idrettslagene som benytter banen.